b'\n_START_ARTICLE_\nRolland-Pilain\n_START_PARAGRAPH_\nRolland-Pilain je bila avtomobilska tovarna, ki sta jo leta 1905 ustanovila Fran\xc3\xa7ois Rolland in Emile Pilain v francoskem mestu Tours. Zaradi omejenih financ je tovarna razvila \xc5\xa1tevilne inovativne re\xc5\xa1itve, na primer hidravli\xc4\x8dni zavorni sistem, izdelovali pa so tako dru\xc5\xbeinske, kot tudi \xc5\xa1portne in luksuzne avtomobile._NEWLINE_Med sezonama 1912 in 1926 je tovarna nastopala tudi na dirkah za Veliko nagrado. Skupno so nastopili na dvajsetih dirkah, na katerih so dosegli eno zmago in \xc5\xa1e eno uvrstitev na stopni\xc4\x8dke. Edino zmago je dosegel Albert Guyot na dirki za Veliko nagrado San Sebasti\xc3\xa1na 1923, ko je Rolland-Pilain dosegel dvojno zmago, saj je bil drugi Gaston Delalande. Z dirkalniki Rolland-Pilain A22, B22, C23 in Schmidt so dirkali \xc5\xa1e Louis Wagner, Victor Hemery, Gaston Delalande, Jules Goux in Giulio Foresti._NEWLINE_Rolland in Pilain sta zaradi pomanjkanja finan\xc4\x8dnih sredstev zgubila nadzor na podjetjem leta 1926, dokon\xc4\x8dno pa je propadlo leta 1932, skupno je tovarna izdelala preko 5000 avtomobilov.'